Diari Oficial de la Generalitat Valenciana


Sumari del DOGV 2295, del 23-06-1994 (1994/831769)

DECRET 104/1994, de 7 de juny, del Govern Valencià, pel qual es constituix, sobre part dels terrenys pertanyents a la llar escolar La Bartola, situats en el desert de les Palmes, de Benicàssim, una servitud a favor de l'ajuntament de la població.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/06/07/104/dof/vci/html**

### Dades del document

Número de DOGV
:   2295

Data del DOGV
:   23-06-1994

Secció del DOGV
:   DISPOSICIONS GENERALS

Número del document
:   1994/831769


Data del document
:   07-06-1994

Organisme emissor
:   Conselleria d'Economia i Hisenda

Tipus de document
:   Decret

DECRET 104/1994, de 7 de juny, del Govern Valencià, pel qual es constitueix, sobre part dels terrenys pertanyents a la llar escolar La Bartola, situats en el desert de les Palmes, de Benicàssim, una servitud a favor de l'ajuntament de la població. [94/4226]  
Mitjançant el Reial Decret 251/1982, de 15 de gener, l'administració de l'Estat va transferir a la Generalitat Valenciana la finca rústica, situada en el desert de les Palmes, de Benicàssim, destinada a la llar escolar La Bartola.  
Consta inscrita en el Registre de la Propietat de Castelló, al tom 787, llibre 222 de Benicàssim, foli 224, finca 793 N, inscripció 2ª.  
Amb la finalitat d'evacuar les aigües residuals de la finca La Bartola i de la urbanització El Refugi, l'Ajuntament de Benicàssim ha sol·licitat la constitució, sobre la finca esmentada, d'una servitud consistent en el pas subterrani de canalitzacions de desguàs amb una amplària de tres metres i una longitud de 507 metres, segons el pla que s'hi adjunta com annex.  
La Conselleria de Medi Ambient, a la qual fou afectat l'immoble segons Ordre de la Conselleria d'Economia i Hisenda de 27 d'octubre de 1989, informa favorablement sobre la constitució de la servitud exposada i proposa la tramitació de l'expedient corresponent.  
D'acord amb el que disposa l'article 29 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià constituir la servitud expressada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 7 de juny de 1994,  
DECRETE  
Article primer  
Es desafecta de la Conselleria de Medi Ambient una franja de terreny de tres metres d'ample, per 507 metres de longitud, que discorre entre el punt equidistant dels perfils 27 i 28 i el perfil 64, tots ells del pla corresponent al projecte de clavegueram.  
Article segon  
Sobre la franja de terreny esmentada es constitueix una servitud, a favor de l'Ajuntament de Benicàssim, consistent en el pas subterrani de les conduccions destinades a l'evacuació d'aigües residuals del projecte de clavegueram La Bartola-urbanització El Refugi.  
Els treballs necessaris per a efectuar la canalització esmentada hauran d'efectuar-se sota la supervisió dels tècnics de la Conselleria de Medi Ambient, de forma que ocasionen els mínims perjudicis al predi servent, que pot afectar una franja de cinc metres d'amplària.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de juny de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI